Hver måned betaler du som andelshaver en husleje til andelsboligforeningen, der kaldes for boligafgift eller boligydelse. Herudover betaler du for den ydelse du har på dit andelsboliglån.  Boligafgiften dækker blandt andet:  ydelser til andelsboligforeningens lån vedligeholdelse eller renovering driften – herunder vicevært, administrator og revisor skatter - fx ejendomsskatter vand med mere Boligafgiften kan variere alt efter, hvilke udgifter andelsboligforeningen står overfor.   Er der planer om at ejendommen skal renoveres, kan det betyde, at andelsboligforeningen skal optage et lån, hvis omkostningerne til renoveringen ikke er en del af deres nuværende budget. I den forbindelse kan den enkelte andelshaver opleve en stigning i boligafgiften, fordi alle andelshavere er fælles om driften af andelsboligforeningen.